344 C. PLINII HIS. WAT. LIB. XXXII. 



paulum, rosaceoque inungunt, et pane imposito miti- 

 gant. Eodem cortice et nyctalopes curantur, in farinam 

 trito et ex aceto illito. Extrahit et squamas ejus cinis. 

 Cicatrices oculorum cum melle sanat, pterygia cum sale 

 et cadmia singulis drachmis. Emendat et albugines ocu- 

 lorum jumentorum. Aiunt et ossiculo ejus gnas, si te- 

 rantur, sanari. Echini ex aceto epinyctidas tollunt. 

 Eumdem comburi cum viperinis pellibus ranisque, et 

 cinerem adspergi potioni jubent magi, claritatem visus 

 promittentes. Ichthyocolla appellatur piscis, cui gluti- 

 nosum est corium : idemque nomen glutino ejus. Hoc 

 epinyctidas tollit. Quidam ex ventre, non e corio, fieri 

 dicunt ichthyocollam , ut glutinum taurinum. Laudatur 

 pontica, candida, et carens venis squamisque, et quae 

 celerrime liquescit. Madescere autem dbet concisa in 

 aqua , aut in aceto nocte ac die : mox tundi marinis la- 

 pidibus, ut facilius liquescat. Utilem eam in capitis do- 

 loribus adfirmant , et tetanothris. Ranae dexter oculus 

 dextro , sinistro laevus , suspensi e collo nativi coloris 

 panno, lippitudines sanant. Quod si per coitum ranae 

 eruantur, albuginem quoque, adligati similiter in puta- 

 mine ovi. Reliquae carnes impositae sugillationem rapiunt. 

 Cancri etiam oculos adalligatos collo mederi lippitudini 

 dicunt. Est parva rana in arundinetis et herbis maxime 

 vivens, muta ac sine voce, viridis, si forte hauriatur. 



